Cristina Fernández de Kirchner
Kristina Elisabet Fernandes de Kiršner (Cristina Elisabet Fernández de Kirchner; g. 1953 m. vasario 19 d. Ringuelet, Buenos Airių provincija) – Argentinos prezidentė (nuo 2007 m. gruodžio 10 d.), buvusio prezidento Nestoro Kiršnerio žmona bei buvusi Buenos Airių provincijos senatorė. Tai antroji moteris Argentinos istorijoje (po Isabelos Peron), tapusi šalies vadove ir pirmoji, išrinkta rinkimų keliu. Kristina Kiršner yra teisininkė, priklauso peronistinei Teisingumo partijai (Partido Justicialista).